
1989. gada Batmobile™ 

Režisors Tims Bērtons (Tim Burton) jau vairākus 
desmitus gadu ir apliecinājis savu unikālo talantu 
un jūsmu par visaptverošu un drūmu, saprotamu un 
iemīļotu stāstu un varoņu radīšanu, un tikai retais var 
viņam līdzināties. 


2019. gadā paiet 30 gadi, kopš tika laista klajā 
revolucionārā 1989. gada Batman™ filma. Tās tēli, 
ainavas un dekorācijas aizveda mūs ceļojumā 
uz jaunās Gotham City™ dūmakainajām un 
noslēpumainajām dzīlēm. Filma nekavējoties kļuva 
par fenomenu visā pasaulē, sāka jaunu supervaroņu 
filmu laikmetu un radīja visizteiksmīgākās supervaroņa 
automašīnas etalonu — Batmobile™. 


Sadarbībā ar filmēšanas laukuma scenogrāfu 
Antonu Fērstu (Anton Furst) un radošo dizaineru 
komandu saplākšņa loksnes, profilēta stikla šķiedra 
un autentiskas automašīnu daļas tika pārvērstas 
par ne vien visu laiku fantastiskāko supervaroņa 
transportlīdzekli, bet arī par patstāvīgu leģendāru tēlu. 
Tas izstaro spēku, aizsardzību, tumsu un iznīcību, kas 
vēl šobaltdien raksturo Betmenu. Šādu mantojumu ir 
vērts godināt. 


Iedvesma 


– The JOKER 
TM (Batman 
TM, 1989. gads) 
No kurienes viņam visas šīs lieliskās rotaļlietas?” 

Dizaina process 


“Mums ļoti patika sadarbība ar DC Comics un 
Warner Bros™, iedzīvinot šo modeli. 
Mūsu LEGO 
® dizaineri gribēja pilnvērtīgi izmantot 
iespēju radīt vienu no lielākajām būvējamām 
klucīšu LEGO automašīnām, kādu esam izlaiduši; 
viņi atrada LEGO būvēšanas sistēmas un savu 
prasmju jaunās robežas. 
Kad bijām izpētījuši visus video kadrus, 
rasējumus, ekrānuzņēmumus un aizkulišu ainas, 
ko vien varējām sameklēt, Džons Kapadžs (John 
Cuppage), Adams Grabovskis (Adam Grabowski) 
un Kristofers Perons (Christopher Perron) katrs 
pievērsās atsevišķai automašīnas daļai, cenšoties 
iespējami precīzi atdarināt filmas modeli.” 


– Džespers K. Nīlsens (Jesper C. Nielsen), 
izstrādes vadītājs 


Automašīnas koncepcijas izstrāde 


“Es pārsvarā strādāju ar pirmās koncepcijas modeļiem, 
dažām funkcijām un jaunajiem elementiem. 
Es izveidoju dažādu izmēru skiču modeļus, 
pamatojoties uz esošajiem LEGO 
® riteņiem, un beigu 
beigās mēs aizmugurējām riepām izmantojām riepas 
no modeļa 76023 Neapgāžamais transportlīdzeklis 
(veidots, pamatojoties uz Batman™ Tumšā bruņinieka 
triloģijas transportlīdzekli). 


Man visvairāk patika pārsegs, ieslīpie sāni un 
pakāpieni uz vadītāja kabīni. Šie elementi piešķir 
automašīnai stāju un pārliecinātu personību. 


1989. gada filma ir veidojusi dažas no manām 
pirmajām atmiņām par Betmenu. Man filma ļoti patīk, 
un bija biedējoši sūtīt mūsu darba fotoattēlus Timam 
Bērtonam pirms modeļa pabeigšanas. 


Cerams, viņam un faniem gala rezultāts patiks tikpat 
ļoti kā mums.” 


– Džons Kapadžs, vecākais modeļu dizainers 

Apvērsti Honda 


TM Civic priekšējie lukturi, 


nokrāsoti dzelteni 


Izliekti spārnu elementi filmas modelī 


Noapaļoti priekšējie lukturi atveidoti LEGO 


® modelī 


Līdzīgi leņķi atveidoti LEGO 


® modelī 


Izliekumi un leņķis 
Godināšana 


“Mēs vienlaikus strādājām ar dažādām daļām, tāpēc 
mums vajadzēja ļoti precīzi izskaidrot, cik daudz vietas 
mums nepieciešams, un palīdzēt citiem, lai to visu 
satilpinātu modelī. Lai šo procesu atvieglotu, mēs 
reizēm būvējām visi kopā pie viena galda (un fonā tika 
atskaņota filma). 


Dizains ir leģendārs, un tas ir tuvs faniem visā 
pasaulē — arī mums. Kaut ko tādu mēs nevēlējāmies 
sabojāt. Mēs izgudrojām vairākas jaunas būvēšanas 
metodes, lai izliekumi un leņķi saplūstu kopā. 
“Kā varam ielikt eņģēs šo vai piestiprināt to, lai tas 
atbilstu oriģinālajam Batmobile™?” Mēs pievērsāmies 
vienai nelielai formai un veselu nedēļu pūlējāmies 
panākt, lai tā būtu nevainojama.” 


– Kriss Perons, modeļa dizainers 


“Šis bija viens no maniem iemīļotajiem projektiem 12 gadu 
laikā, kopš esmu LEGO 
® dizainers. 


Es galvenokārt darbojos ar šasiju, aizmugurējiem 
spārniem, stūres sistēmu un priekšējo pusi. Šī modeļa 
mērogs līdzinās Neapgāžamajam transportlīdzeklim, 
tāpēc abi ir saderīgi. Mēs centāmies izveidot modeli, 
kas izraisa tādas pašas emocijas kā filmas modelis, 
un vienlaikus panākt, lai tas būtu stabils. Tikpat 
svarīga ir arī lieliska būvēšanas pieredze Batman 
TM un 
LEGO faniem. 


Tims Bērtons, Antons Fērsts un viņu komanda iedvesa 
tam dzīvību. Mēs tikai pazemīgi cenšamies godināt 
viņu vīziju un mantojumu.” 


– Adams Grabovskis, vecākais modeļu dizainers 

Lielākā nozīme ir detaļām 


“Mēs ar grafisko dizaineri Joanu Popesku (Ioana Popescu) un dizaina meistaru Adamu Korbali (Adam 
Corbally) sadarbojāmies ar modeļa un elementu dizaineriem, lai izveidotu Batmobile™ grafikas 
elementus — gan būvētās detaļas (apdrukātos elementus), gan uzlīmes. 


Mēs pētījām sākotnējā Betmenauto atsauces attēlus, it īpaši kabīni, lai visas detaļas būtu iespējami 
autentiskas. 
Batman™ minifigūrai ar jauno dinamisko apmetņa elementu pievienojām savienojuma vietas dizainu un 
Betmena logotipu uz kapuces elementa. Tādējādi šķiet, ka kapuce ir piestiprināta torsam, līdzīgi kā filmā 
redzamajam kostīmam.” 


– Marks Trenters (Mark Tranter), grafiskais dizainers 

Neatkārtojami elementi 


“Radot jauno Batman™ apmetni un kapuci, vēlējāmies atveidot filmas kostīma mīkstos, gumijai līdzīgos 
materiālus un faktūru. Filmas uzņemšanas laikā šis kostīms atšķīrās no visiem pārējiem, 
ko nēsājis Betmens. 
Mēs meklējām labāko līdzsvaru starp autentisku izskatu un mūsu LEGO 
® stilu. Jocīgi, bet Betmena 
minifigūrai ir grūti pagriezt galvu. Mums tas šķiet ļoti atbilstoši, jo arī aktierim 
īstajā kostīmā bija līdzīga problēma.” 


– Nīlss Milans Pedersens (Niels Milan Pedersen), elementu dizainers 


“Man visgrūtāk bija atrast piemērotākos vējstikla izliekumus. Tiem vajadzēja atbilst Betmena estētiskajām 
prasībām un vienlaikus būt tik izturīgiem, lai nolaistu un paceltu pārsegu. Mēģinājumi bija vairāki, bet 
tagad vējstikls pavisam dabiski saskan ar Batmobile™. Protams, to var izmantot arī kopā ar citiem LEGO 
® 
elementiem.” 


– Žaimi Sančess Poters (Jaime Sanchez Potter), elementu dizainers 

Vajātājs un 
aizstāvis… 

Šī pasaule nav gluži normāla, vai ne?” 


– BATMAN 
TM 


Tumšs, dēmonu plosīts cīnītājs pasaulē ārpus laika plūduma 


Caped Crusader™ mantojums ir nenoliedzams. 
2019. gadā tiek svinēti 80 gadi kopš viņa pirmās 
parādīšanās 1939. gada maija Detective Comics 27. 
izdevumā. 
Kā varonis saglabā savu personību, bet vienlaikus ir 
pietiekami dažādojams, lai nezaudētu savu ietekmi 
dažādās inkarnācijās un interpretācijās gadsimtā, kurā 
izmaiņas bijušas straujākas nekā jebkurā citā vēstures 
posmā? 
Gotham City™ un tās tēli nemitīgi pilnveidojušies, 
atspoguļojot katras jaunās stāstnieku un filmu 
veidotāju paaudzes kultūru un sabiedrību. 
Bruce Wayne™ vienmēr bijis sarežģīts tēls. Viņš 
piedzimis ar tā dēvēto sudraba karotīti mutē, tomēr 
bērnībā gūtās traumas dēļ, zaudējot vecākus šķietami 
nejaušā, nežēlīgā noziegumā, nekas viņa dzīvē 
nenotiek viegli un vienkārši. 


Veina personības otrā puse Batman™ necenšas iegūt 
slavu vai atzinību par saviem varonīgajiem darbiem; 
šī īpašība raksturīga visiem dižajiem varoņiem, kas 
izturējuši laika pārbaudi. 


Betmens dara to, ko uzskata par nepieciešamu, lai 
neļautu tumsai aprīt nelaimīgos, un pats nozūd ēnās 
līdz ar savu Batcave™, Batsuit™ un Batmobile™, kas ir 
necaursitams vairogs, slēpjoties no pasaules. 
Varonis visspilgtāk uzmirdz tumsā, un Tims 
Bērtons lieliski prot uzburt piesātinātu, sarežģītu un 
krāšņu tumsu. Bērtona uzņemtajā Betmena filmā 
pārdomātais nesaderīgu, klasisku un futūristisku 
dizaina, arhitektūras un stila elementu sajaukums 
piešķīra pilsētas mokām, pārmērīgumam un anarhijai 
īpašu dzīvīgumu sirreālā pasaulē ārpus laika plūduma. 
Šīs tumsas apdvestās, nožēlojamās pilsētas ielas 
atņēma mazajam Brūsam vecākus un piešķīra viņam 
dēmonu plosīta, vientuļa taisnības cīnītāja likteni. 

Vīzijas saglabāšana 


Batman™ pasaules fani un filmu kritiķi nepacietīgi 
gaidīja Tima Bērtona vīziju par Tumšo bruņinieku. 
Daudzi bažījās, ka filma ies pa iepriekšējo 
TV seriālu iemīto taciņu, kam raksturīga viegla 
humora noskaņa. Tomēr Timam Bērtonam, 
Antonam Fērstam un pārējiem dekorāciju un 
scenogrāfijas komandas speciālistiem bija vienota 
vīzija par komiksu grāmatu pasaules brutalitātes 
un sarežģīto sižeta līniju atjaunošanu. Sākotnējā 
varoņa radošais atveidojums, kas tomēr nemaina 
viņa būtību, beigu beigās kliedēja visas bažas. 
Batmobile™ ir izstrādāts un būvēts, lai klīstu 
pa Gotham City™ noziedzības pārņemtajām 
ielām un valdītu tajās. Šis kārtības un taisnīguma 
simbols haosa vidū var saplūst ar ēnām un ir 
gatavs nekavējoties traukties palīgā, kad pilsētas 
iedzīvotājiem draud briesmas. 
Slaikais, agresīvi pievilcīgais izskats ir veidots, 
izmantojot modernu un klasisku automašīnu 
un reaktīvo kaujas lidmašīnu daļas un 
iedvesmojoties no tām. Rezultāts ir torpēdai līdzīgs 
transportlīdzeklis, pietiekami izturīgs, lai aizsargātu 
savu varoni, reizēm glābtu kādu nelaimē nokļuvušu 
dāmu un, protams, apturētu ļaundarus. 


Tas lieliski simbolizē pasauli, kas vēl joprojām 
iedvesmo mūs pievērsties savas tumšās puses 
izpētei, uzšķiļ mūsu zinātkāres un radošuma 
dzirksti un palīdz atklāt varoni sevī. 

…un tagad man jāķeras pie darba.” 


24 iepakojumi, kuros ir 3,5 kg klucīšu jeb gandrīz 3300 elementu: 
pienācis laiks uzbūvēt savu mazo Batman™ pasaules daļiņu un 
piešķirt tai pelnīto vietu tavā piemiņas lietu kolekcijā, viesistabā, 
kabinetā vai Batcave™. 


– BRUCE WAYNE 
TM 

